**Бірыңғай «Жас Ұлан» балалар мен жасөспірімдер ұйымының өткізген**

 **іс – шаралары туралы жартыжылдық есебі.**

Жарөткел негізгі орта білім беретін мектебінің 2020 – 2021 оқу жылында тәрбие ісінің меңгерушісі Есмаганбетова Амангулмен бірлесе отырып жоспар құрылды.Еліміздегі жағдайға байланысты 1 қыркүйек Білім күні әр кластың класс жетекшілері өз кабинеттерінде тәрбие сағаты өткізді. 1-9 кластарға түрлі тақырыптар берілді. Отбасы күніне орай «Мен Отбасымды мақтан етемін» атты фотокөрме ұйымдастырылды. Фотокөрмеге мектеп оқушылары толық қатысты.Тілдер мерекесіне орай 7-9 класс оқушылары арасында әр ұлттың тілдерімен құттықтау бейнебаян түсірілді. 1 қазан «Қарттар күніне» орай «Қарттарым асыл қазынам» атты бейнебаян жасалды. Мектеп оқушылары ата – әжелерімен түскен фотолармен бөлісті. «Ұстаз ұлы тұлға» дегендей Ұстаздар мерекесіне орай мектеп оқушылары бейнебаян арқылы барлық мектеп ұстаздарын және зинеткер ұстаздарды құттықтады.Дәл сол күні мұғалімдердің бақылауымен оқушылар өзін - өзі басқару күнін ұйымдастырды. Берекелі , мерекелі «Алтын күз»

мерекесіне орай бастауыш сыныптың қыздарына «сәнді алтын күз» атты онлайн байқау өткізілді. Қыздар күз мезгіліне байланысты әр түрлі нақышта сән үлгісін көрсетті. Әлеуметтік желі арқылы қыздар лайк пен комментарий жинап, көп дауыс жинаған оқушылар марапатталды. Ал жоғары сынып оқушылары күзгі бұйымдар жасады. Технология пәнінің мұғалімдері Мутиголлаева С, Байниязов М бұйымдарды қарап, тиісті бағалауын жасады. Ең жақсы бұйымдар жасаған оқушылар марапатталды. 1 желтоқсан Тұңғыш Президент күніне орай класс жетекшілер өз кластарында тәрбие сағатын өткізді. «Біз – Тәуелсіздік елдің ұланымыз» атты Бірыңғай «Жас Ұлан» балалар мен жасөспірімдер ұйымына оқушыларды қабылдау рәсімі 14 - желтоқсан күні өткізілді. Еліміздегі карантин жағдайға байланысты қабылданушы оқушылар өз кластарында қабылданды. Қабылдану рәсіміне мектеп директоры, оқу ісінің меңгерушісі және тәрбие ісінің меңгерушісі, тәлімгер, Ұланбасы қатысты. «Жас Қыран» қатарына - 6 оқушы,

 «Жас Ұлан» қатарына – 4 оқушы қабылданды. Мектеп директоры ұйым қатарына жаңадан қабылданған оқушыларды құттықтап, арнайы сертификат табыс етті.

Тәлімгер: Кребаева З.С